Lucas Rinken, jarelange voorsitter van die Wes-Gautengtak van die GGSA, het vroeër vanjaar die gesogte Toekenning van Uitnemendheid van die Genootskap ontvang vir sy waardevolle genealogiese bydrae, in die besonder vir sy werk aan e-SAGI. (Klik HIER om meer daarvan te lees.)
Hieronder volg sy tipiese, beskeie Rinken-dankbetuiging wat hy in 'n e-pos aan sy vriende gestuur het:
Ek sien die toekenning egter as nie net vir my nie, want die bietjie wat ek gedoen het was nooit alleen nie. Daar was altyd vele helpers wat my op hul hande gedra het en my taak ligter gemaak het. Ek kan nie name noem nie, daar is net te veel en dit sal moeilik wees om dit in enige volgorde te rangskik.
Lucas, jy verdien dit deur en deur na soveel jare se ywer en geduld. Geluk daarmee. Die tak is dankbaar om jou in ons midde te hê. -- Die takbestuur.